cyanic-selkie/wikianc huggingface dataset:
Brettsegling
Organisering
I Noreg føregår mykje av brettseglinga på individuell basis. Likevel er mange brettseglarar organisert i klubbar. Mange klubbar er tilknytt Norsk brettseglerklubb (NBK) som er klasseorganisasjonen som organiserer konkurransar i Noreg. Dei fleste større plassane i Noreg har eigne klubbar, sjå liste under.
Mange lærer seg sporten gjennom nybyrjarkurs. Dette er ein billeg måte å prøve sporten utan å måtte investere i kostbart utstyr. Dei fleste klubbane arrangerer slike kurs. Fleire forhandlarar held òg slike kurs.
Huswain-distriktet
Huswain-distriktet er eit distrikt i Al Mahrah guvernement i Jemen. I 2003 hadde distriktet eit folketal på 11 130 innbyggjarar.
Karlsborg
Karlsborg er ein svensk by og centralort i Karlsborgs kommun i Västra Götalands län i landskapet Västergötland. I 2005 hadde byen 3,574 innbyggjarar.
Karlsborg ligg ved vestsida av Vättern og er kjend for Karlsborgs festning som blei oppført i åra 1819–1909. Tettstaden blei grunnlagt og baserte veksten sin på byggarbeida på Karlsborg festning på 1800-talet. Festninga var meint å fungere som reservehovudstad for Sverige i ein krigssituasjon.
Riksväg 70
Riksväg 70 er vegen mellom Enköping i søraust og den norske grensa ved Flötningen (37 km vest for Idre) i nordvest, via mellom anna Sala, Avesta, Hedemora, Säter, Borlänge, Rättvik, Mora og Älvdalen. Han er nasjonal stamväg mellom Enköping og Mora.
Riksväg 70, som er ein del av Stockholmsvägen for det meste av folk i Dalarna, er ca 430 km lang. På norsk side av grensa held vegen fram som Fylkesveg 218.
Vegen er skilta nordover mot Mora, deretter Røros (Noreg). Sørover er vegen skilta mot Mora, deretter Enköping.
<-- ikkje ferdig omsett
Standard og planar
Vegen har varierande standard. Mellom Säter og Borlänge er den motortrafikled. Planane for vegen inkluderer:
Kompott
Kompott er ein rett laga av frukt eller bær som er kokt med sukker. Det er ei form for fruktgraut der frukta ikkje er kokt sund.
Riksväg 70
Historie
Ein veg mellom Stockholm og Dalarna som var køyrbar med hest og vogn har eksistert sidan mellomalderen, sjå Dalkarlsvägen.
Kompott
Ordsoge
Ordet kompott kjem frå frå fransk compote, av gammalfransk composte, som er avleidd frå latin composita eller compositus, 'samansett'. Historisk har ordet vist til ulike mattypar laga ved å blanda matvarer, som fisk eller kjøt i eddik eller salt og frukt i vin, sukker eller honning. Kompost, kompositum, komposisjon og komposittmateriale har same opphav. Kompot er ei austeuropeisk nemning for ein drikk laga på same vis som kompott.
Riksväg 70
Historie
Motortrafikkvegen Säter-Borlänge vart bygd i perioden 1972-74, då òg omkøyringa forbi Avesta vart bygd. Tidleg på 1980-talet det bygd ei omkøyring rundt Sala. Vegen forbi Gagnef og Djurås vart bygd i 1960-61.
Gullspång
Gullspång er ein svensk tettstad og centralort i Gullspångs kommun i Västra Götalands län i landskapet Västergötland. I 2005 hadde tettstaden 1,175 innbyggjarar.
Riksväg 70
Historie
Den tidlegare vegen mellom Broddbo og Sala var veldig smal og det i kombinasjon med den dårlege gjennomfarten i Sala danna "Salaproppen". Den vart gjort om med ei ny omkøyring vest for Sala som er 2+1-veg og 18 km lang. Den nye vegen vart ferdig i november 2008.
Kompott
Tillaging
Ein kan laga kompott av ulike typar frukt, anten ein type eller fleire saman. Frukta kan vera fersk, frosen eller tørka. Ein kjend type er sviskekompott. I tillegg til sukker kan ein også tilsetja jamning, til dømes potetmjøl, og smaksstoff som sitrusskal eller krydder. Det finst også oppskrifter med alkohol. Til dømes kan ein bruka tørka frukt som har lege i drikkar som kirsch, rom eller Frontignan.
Riksväg 70
Historie
Dei øvrige strekningane er eldre, somme 1800-talsstrekningar eller eldre som er asfaltert og lett utvida. Straks utanfor Kumla kyrkby sør for Sala passerer riksväg 70 jarnbanelinja Sala-Oxelösund via eit plankryss, som tidvis er skuld i lange køar på riksvegen. Plankryss med jernbane er no (2009) ganske sjeldsynte på det svenske riksvegsnettet, særskilt på ein stamveg som denne.
Kompott
Servering
Kompott kan serverast varm eller kald. Mange kompottar blir brukte som dessert, men nokre kan serverast til kjøtrettar på same måte som chutney. Ein kan servera kompott med krem, vaniljesaus, iskrem eller liknande.
Tranemo
Tranemo er ein svensk tettstad og centralort i Tranemo kommun i Västra Götalands län i landskapet Västergötland. I 2005 hadde tettstaden 3,152 innbyggjarar.
Mellau
Mellau er ein kommune i Bregenzerwald i forbundslandet Vorarlberg i Austerrike. Kommunen dekker eit areal på 40,6 km² og hadde 1 301 ibuarar i 2013. Landsbyen Mellau ligg 688 meter over havet. Kommunen er sterkt prega av hovudnæringa turisme.
Son Kystkultursenter
Son Kystkultursenter, som vart opna våren 1992, ligg på Glennetomta i sentrum av Son i Vestby kommune. Eit av hovudmåla for kystkultursenteret er å byggje opp ei representativ samling av søraust-norske trebåtar. Kystkultursenteret er ei avdeling under Oslofjordmuseet på Vollen i Asker, som er ei avdeling under Akershusmuseet.
På området som Kystkultursenteret i Son har til rådvelde, låg tidlegare Jac. M. Iversens båtbyggeri - Soon Baadbyggeri. Kystkultursenteret har mellom anna ein båtslipp og ei museumshamn der det ligg seglbåtar og motorbåtar frå fyrste del av 1900-talet. Til senteret høyrer òg ei restaurert smie frå det tidlegare båtbyggjeriet, der det mellom anna er utstillingslokale med skiftande utstillingar om livet og verksemda attmed Oslofjorden. Ein kopi av Soon Brandvæsens Sprøitehus, som var eit sprøytehus frå 1864, og den gamle fiskarheimen «Jostushuset» frå ikring år 1700, høyrer likeeins med til Son Kystkultursenter.
Fylkesveg 111 i Nordland
Fylkesveg 111 i Nordland går mellom Forvik og Vistnesodden i Vevelstad kommune. Vegen er 3,9 km lang.
Siren Bay
Siren Bay er ei lita bukt danna av isen i enden av Shipleybreen og nordvestsida av Flat Island langs nordkysten av Victoria Land. Ho vart kartlagd av Northern Party, leia av Campbell, under Terra Nova-ekspedisjonen, 1910–13. og ho fekk dette namnet av dei fordi dei høyrte ein lyd som høyrdest ut som ei skipsfløyte då dei kartla området.
Folding i signalhandsaming
Folding ein matematisk bilineær operasjon på to funksjonar, eller signal, u(t) og h(t) som resulterer i ein tredje funksjon y(t), som syner korleis dei to funksjonane påverkar kvarandre. Folding kan utførast mellom kontinuerlege eller diskrete funksjonar, og kan sjåast på som ei generalisering av eit glidande gjennomsnitt.
Folding av tids-kontinerlege signal
Folding av to kontinuerlege Lebesgue-integrerbare funksjonar u(t) og h(t) vert utført som der *, som vert kalla «foldingsoperatoren», er ein kompakt notasjon for folding. «Folding» kjem frå den tyske nemninga «Faltung», og syner til at den eine funksjonen vert folda (bretta), slik at slutten kjem fyrst og starten til slutt, vist med notasjonen h(t-\tau). Folding er ein kommutativ operasjon, så det spelar inga rolle kva for funksjon som vert snudd (folda). Dei to funksjonane kan vera reelle eller komplekse. Om h(t) er impulsresponsen til eit lineært system (eit filter), er utgangssignalt y(t) frå systemet gitt som foldinga av impulsresponsen h(t) og inngangssignalet u(t). Ein kan difor måla impulsresponsen til eit lineært system ved å senda ein impuls gjennom det.
Folding av tids-diskrete signal (sekvensar)
Folding av relle eller komplekse diskrete sekvensar vert utført som eit Cauchy-produkt:
Her er Lebesgue-målet bytta ut med eit kardinalitetsmål.
Linjealmetoden
Folding av to diskrete sekvensar kan illustrerast med den sokalla linjealmetoden. Fyrst blir den eine av dei to sekvensane reversert. Ein startar så med å overlappa sekvensane med ein sampel og så blir verdiane multipliserte med kvarandre. Dette gir den fyrste verdien til y(0). Deretter forskyv ein den reverserte sekvensen h(n) med eit sampelinterval, slik at dei to sekvensane overlappar med to sample, finn produkta av dei to overlappande sampelpara og summerer for å finna y(0). Så forskyv ein sekvensen enda eit sampelinterval, multipliserer dei overlappande tre sampelpara og summerer, for å finna y(2). Ein held fram på dette viset til sekvensane ikkje lengre overlappar. Lengda av den resulterande sekvensen y(n) blir lik summen av lengda til sekvensane u(n) og h(n), minus 1.
Folding uttrykt som polynommultiplikasjon
Foldninga av diskrete tids-signal (sekvensar) kan uttrykkast som polynommultiplikasjon:
Steve Cropper
Steven Lee «Steve» Cropper er ein USA-amerikansk gitarist, låtskrivar og plateprodusent. Han er mest kjend som gitarist i husbandet til Stax Records, Booker T. & the M.G.'s, og har akkompagnert artistar som Otis Redding, Sam & Dave, Carla Thomas, Rufus Thomas og Johnnie Taylor, og vore produsent på mange av desse innspelingane. Han vart seinare kjend som medlem i the Blues Brothers. Rolling Stone rangerte han på 39. plassen på lista si over dei 100 beste gitaristane gjennom tidene. Mojo rangerte Cropper som den nest beste gitaristen gjennom tidene. Kallenamnet hans var «The Colonel».
Summersbreen
Summersbreen er ein sidebre som drenerer området vest for Latino Peak og flyt sør og ut i Pearl Harborbreen i Victory Mountains i Victoria Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter James L. Summers i US Navy, som var utstyrsansvarleg ved McMurdo-basen i 1967.
Steve Cropper
Karriere
Cropper og gitaristen Charlie Freeman danna Royal Spades, som etter kvart vart the Mar-Keys. Namnet syner til markisa (marquee) utafor studioet til Stax, kjend som Satellite Records på den tida. Etter kvart byrja the Mar-Keys å spele på studioinnspelingar og fekk ein hitsingel på eigahand med «Last Night» i 1961.
I tillegg til at han var imponert over gitarspelinga til den unge gitaristen, såg direktøren i Stax Records, Jim Stewart at Cropper var profesjonell og vaksen for alderen. Då grunnleggjaren av American Records, Chips Moman, slutta i Stax, vart Cropper A&R-mann. Han vart ein av musikarane som starta husbandet til Stax, Booker T. & the M.G.'s, i lag med organisten Booker T. Jones, bassist Donald «Duck» Dunn og trommeslagar Al Jackson jr.. Som husgitaristen spelte han på på innspelingar som «(Sittin' on) the Dock of the Bay,» skriven i lag med og framført med Otis Redding, og Sam & Dave sin «Soul Man», der han vart nemnt med namn. Då Cropper spelte på songen med the Blues Brothers, nemnte songaren John Belushi igjen Cropper.
På denne tida var ikkje Cropper berre kjend i USA. The Beatles likte godt spelinga til Cropper og produksjonen hans på Otis Redding sine plater. John Lennon og Paul McCartney hadde planar om å reise til Memphis og arbeide med gitaristen. Brian Epstein avlyste derimot innspelingane på grunn av tryggleiksproblem. Rob Bowman skreiv om denne perioden i boka si Soulsville U.S.A.: The Story of Stax Records, der han siterte Booker T. Jones:Me skreiv lydar òg, særleg Steve. Han var svært bevisst på lyd, og han får mykje lyd ut av ein Telecaster sjølv utan å endre på innstillingane - berre med å bruke fingrane, plekter og forsterkarar.
I lag med det banebrytande arbeidet med Booker T & The MG's, var Cropper medlåtskrivar på «Knock on Wood» med Eddie Floyd, «In the Midnight Hour» med Wilson Pickett og «(Sittin' On) The Dock of the Bay» med Otis Redding. I 1969 gav Cropper ut det første soloalbumet sitt, With a Little Help From My Friends.
Då Cropper slutta i Stax hausten 1970, mista selskapet ein av sine beste produsentar og låtskrivarar. Cropper sette så opp TMI Studios med Jerry Williams og den tidlegare Mar-Key-musikaren Ronnie Stoots. Der spelte han gitar og produserte forskjellige artistar som Tower of Power, Rod Stewart, John Prine, José Feliciano, The Jeff Beck Group, Ringo Starr og John Lennon. Det er lite kjend at Cropper òg spelte gitar på ein coverversjon av The Velvet Underground sin «Femme Fatale» som finst på Big Star-albumet Third/Sister Lovers.
I 1992 vart Booker T. & the M.G.'s innlemma i Rock and Roll Hall of Fame, og Cropper spelte med gruppa for 30-årsjubileumskonserten til Bob Dylan i oktober 1992 i Madison Square Garden, og spelte i lag med Dylan, Eric Clapton, George Harrison, Tom Petty, Johnny Cash, Chrissie Hynde, Sinéad O'Connor, Stevie Wonder og Neil Young. Konserten vart seinare gjeven ut som The 30th Anniversary Concert Celebration (1993). Neil Young rekrutterte sidan Booker T. and the M.G's for ein turné og eit album.
I 1996 vart Cropper kåra til «den beste nolevande gitaristen» av det britiske magasinetMojo. Då gitaristen Keith Richards vart spurt kva han syns om Cropper sa han, «Perfekt, mann». I februar 1998 gav Cropper ut Play It, Steve! med nokre av dei mest kjende soul-songane. Tittelen på albumet kom frå «ropet» på Sam & Dave sin «Soul Man,» og seinare John Belushi (med Blues Brothers).
Han var medprodusent på The Memphis Album (2007), spelt inn av den australske soulsongaren Guy Sebastian. Cropper spelte òg gitar på den påfølgjande turneen, som vart spelt inn og gjeve ut to år seinare som The Memphis Tour.
Golden Gate Bridge
Golden Gate Bridge er ei hengebru over Golden Gate, munningen av San Francisco-bukta i Stillehavet. Brua bind saman San Francisco med Marin County. Denne berømte raude brua er 2,7 km lang. Den er ein del av California State Route 1.
Lovechild av Curved Air
Lovechild er det sjuande studioalbumet gjeven ut av Curved Air, sjølv om berre halvparten av songane faktisk vart spelt inn av gruppa. Albumet består av demoinnspelingar spelte inn tidleg i 1970-åra som ikkje tidlegare var gjevne ut. Alle innspelingane vart overvaka av Clifford Adams og det var ein av John O'Hara, to av Eddie Jobson, ein av Kirby Gregory, og fire av Curved Air. Vokalisten Sonja Kristina forklarte opphavet til albumet: «Det albumet var totalt piratkopiering. Dette var demolydband eg hadde laga for Warner Brothers, som brått forstod at eg var det einaste originale medlemmet att i bandet - at det i røynda ikkje lenger var Curved Air slik det hadde vore før. Så Clifford Davis presenterte lydbanda for Warners, som av ulike årsaker valde å ikkje halde fram kontrakten vår.»
Schruns
Schruns er ein kommune i forbundslandet Vorarlberg i Austerrike. Kommunen dekker eit areal på 18,1 km² med om lag 3 600 ibuarar i 2013. Landsbyen Schruns ligg 700 meter over havet.
Golden Gate Bridge
Historie
Brua blei bygd mellom 1933 og 1937, og er med sitt 1280 meter lange hovudspenn ei av verdas lengste hengebruer. Den var inntil 1964 verdas lengste bru totalt. Brua er ei vektankra hengebru, og 1280 meter med ope vatn passerer under dei to høge brutårna av stål. Dei to hovudkablane er spente mellom to elegante tårn og veg 11 000 tonn kvar.
Fylkesveg 112 i Nordland
Fylkesveg 112 i Nordland går mellom Vågsodden og Hamn i Vevelstad kommune. Vegen er 9,6 km lang.
Golden Gate Bridge
Historie
Hovudkablane er laga av over 25 000 individuelle vaierar, og overfører vertikalkrefter frå brudekket til tårna.
Golden Gate Bridge var ein suksess og hadde tent inn kostnadane på 75 millionar dollar innan 1971. Berre reisande på veg sørover inn i San Francisco måtte betale bompengar. Dei siste 70 åra har brua stått imot eit utal jordskjelv, inkludert det øydeleggande skjelvet med styrke på 7,1 på Richters skala i 1989. Brua har berre vore stengd tre gongar på grunn av sterk vind i heile historia si.
Fall frå brua
Kvart år døyr ca. 25 menneske etter å ha hoppa frå brua. I mars 2011 overlevde ein 17 år gammal gut etter å ha falle dei 60 meterane ned til sjøen og i april same år overlevde ei 16 år gamal jente.
Schruns
Schruns er endestasjon for jarnbanen Bludenz-Schruns.
På 1970- og 80-talet vart det arrangert renn i den alpine verdscupen i Schruns.
Robertson Bay
Robertson Bay er ei stor, nesten trekanta bukt på nordkysten av Victoria Land mellom Cape Barrow og Cape Adare. Ho vart oppdaga i 1841 av kaptein James Clark Ross, Royal Navy, som namngav ho etter dr. John Robertson, kirurg på HMS «Terror».
Lovechild av Curved Air
I røynda er Lovechild ei «offisiell» piratkopiplate. Verken Warner Brothers eller nokre av bandmedlemmane gav løyve til å gje ut demoane og ingen av medlemmane fekk inntekter av platesalet. Fleire år etter fekk Repertoire Records løyve frå både Warner Brothers og musikarane til å gje ut albumet på ny, og i 2011 kom det ein lovleg versjon med nye notat i plateomslaget.
Dei fire Curved Air-demoane vart spelte inn etter Air Cut og før bandet vart oppløyst. Jim Russell og Kirby Gregory hadde alt slutta, og vart erstatta på demoinnspelingane av Florian Pilkington-Miksa og den islandske gitaristen Thordur Arnason, som dei andre i bandet berre kalla «Thor».
Plateomslaget er berre framsida av omslaget til Air Conditioning lagt over biletet frå baksida av same album.
Jon Grue
Jon Grue var ein norsk lærar som var sentral innanfor norsk spesialskulevesen kring 1900.
Grue var frå Tolga i Hedmark. Han vart styrar for Hansens Institutt for Åndssvake Gutter, Lindern i 1896 då staten overtok skulen. Grue var dermed den som fekk ansvaret for flyttinga av skulen til Røstad ved Levanger i 1903. Grue styrte Røstad skole til 1915. Han vart då tilsett som styrar ved Torshov skole, men var då sjuk av tuberkulose og fungerte aldri i stillinga før han døydde.
Jon Grue var gift med den kjende kvinnesakskvinna og målkvinna Anna Welle Grue. Jon Grue stod på oppropet for den store målmarknaden i Oslo hausten 1898 der kona Anna sat i arbeidsnemnda.
Stortingspresident
Stortingspresidenten i Noreg er ein stortingsrepresentant som er vald til å leie arbeidet i Stortinget. Presidenten og fem visepresidentar utgjer presidentskapet på Stortinget, som legg arbeidsplan, fastset dagsorden og fordeler saker på Stortinget, og leiar stortingsmøta. Vervet som stortingspresidenten er det høgaste i Noreg etter Kongen.
Fungerande stortingspresident no er Masud Gharahkhani frå Ap (frå 25.11.2021).
Suterbreen
Suterbreen er ein kort isbre i Mountaineer Range i Victoria Land, som flyt søraust og ut i Lady Newnes Bay like sør for Spatulate Ridge. Han vart namngjeven av New Zealand Antarctic Place-Names Committee (NZ-APC) i 1966 etter Douglas Suter, ein seniorforskar frå New Zealand ved Hallett-stasjonen i 1962-63.
Ibb-distriktet
Ibb-distriktet er eit distrikt i Ibb guvernement i Jemen. I 2003 hadde distriktet eit folketal på 143 641 innbyggjarar.
Ferist
Ferist, som òg ofte vert kalla flatgrind, er ei rist av tre eller jarn lagt som ei bru over ei utgraven grop i ein køyreveg for å hindre at husdyr som går fritt innanfor eit innegjerda beiteområde kan kome seg ut av området ved hjelp av vegen. Ettersom bilar kan køyre over rista, vert ikkje biltrafikken hindra. Soleis erstattar ferista ei grind tvers over vegen, som var den vanlege løysinga i tider då biltrafikken var mindre.
Ferista er lagd slik at runde stokkar eller metallrøyr ligg med passande mellomrom på tvers av vegen, halde opp med bjelkar over eit holrom. Klauvdyr kan ikkje gå på denne rista, og vågar seg difor ikkje utpå. For likevel å kunne føre husdyr langs vegen forbi ferista, og dessutan gjere det lettare for syklistar og fotgjengarar å kome seg forbi, er det gjerne ei grind i gjerdet attmed ferista.
Bilistane vert vanlegvis varsla ved trafikkskilt om ferister i vegen.
Då ferister er til ulempe eller fare om vinteren av di snøplogen på brøytebilen kan hekte seg fast i rista, vert ristene ofte fjerna eller tildekte med metallplater i vinterhalvåret.
Kyrkjerist
Kyrkjerister var ofte nemninga på dei feristene som i tidlegare tider kunne verte lagt i portane i kyrkjegardsmurane for å hindre krøter i å kome seg inn på kyrkjegardar. Jamvel i byane kunne det vere trong for kyrkjerister, då det var vanleg å halde seg med krøter i byen òg, og dessutan vart bølingar jaga gjennom gatene til salstorg og slaktehus.
Eit par ferister som før i tida hindra dyr i å kome seg inn på kyrkjegarden til den noverande Oslo domkyrkje i Oslo har gjeve opphavet til nemninga Kirkeristen på den halvsirkelforma lange bygningen med salsbuer som seinare vart bygd kring skrenten som kyrkja ligg på, og som står der den dag i dag som ei avgrensing av den parken som kyrkjegarden med tida vart omgjort til.
Katharina Andresen
Katharina Gamlemshaug Andresen er ein norsk arving som i mars 2016 vart verdas nest yngste dollamilliardær (1,15 milliardar US-dollar) som rapportert av Forbes.
Ho er dotter av Johan H. Andresen jr., eigaren av Ferd AS, som i 2007 overførte 42,2 % eigarskap kvar til Katharina og systera Alexandra. Ho er oldebarn av Johan H. Andresen, tipp-tipp-oldebarn av Johan Henrik Andresen og Anton Klaveness, og tipp-tipp-oldebarn av Nicolai Andresen. Johan Henrik var bror av Nicolay August Andresen, og onkel til Nils August Andresen Butenschøn.
I 2018 blei ho praktikant i Innovasjon Norge.
Privatliv
I 2017 vart Andresen registrert med 0,6 promille alkohol i blodet under ein rutinekontroll ved Hafjell. Klagaren meinte i retten at bota måtte vere på minst ein million kroner fordi ho hadde formue på 7,7 milliarder kroner. Domen lydde likevel på 250 000 kroner i bot og fengsel i 18 dagar pluss inndraging av førarkortet i 18 månader.
Fylkesveg 114 i Nordland
Fylkesveg 114 i Nordland går mellom Stokkasjøen og Visthus i Vevelstad kommune. Vegen er 5,9 km lang.
Walcott Bay
Walcott Bay er ei bukt på kysten av Victoria Land mellom Walcottbreen og Heald Island. Ho vart namngjeven under Terra Nova-ekspedisjonen (1910–13) i samband med Walcottbreen.
Captain Jack av Billy Joel
«Captain Jack» er ein song av Billy Joel på albumet Piano Man frå 1973. Eit konsertopptak finst på Songs in the Attic frå 1981.
Songen vert rekna som ein av dei viktigaste i karrieren til Joel fordi han vart framført den 15. april 1972 under ein live radiokonsert ved Sigma Studios på WMMR i Philadelphia. Denne versjonen vart mykje spelt på radiostasjonen og folk frå Columbia Records vart merksemd på songen. Kort tid etter fekk Joel platekontrakt med dei i 1973.
Komposisjon
Joel skreiv «Captain Jack» seint i 1971, i ein leiligheit i Oyster Bay på Long Island. Han såg ut vindauget og såg tenåringar som gjekk inn i eit hus på andre sida av gata for å kjøpe heroin frå ein dealer kalla «Captain Jack». «Han handlar om å kome seg ut av forstadane i New York,» fortalte Joel til John Kalodner i 1974. «Men på reisene mine har eg sett mange av dei same forstadane over heile landet. Songen er ganske brutal, men stundom er det godt å vere brutal og fornærme folk...det held ein på tå hev.»
Songen er i følgje Joel ein anti-narkotika song.
Utgjeving
«Captain Jack» var ein av ti songar på Piano Man. Han vart raskt mykje spelt på FM-radio over heile landet. Denne songen, i lag med «Piano Man» og «The Entertainer», var dei songane Joel var mest kjend for, før han gav ut The Stranger i 1977.
Ben Monder
Ben Monder er ein USA-amerikansk moderne jazzgitarist.
I 1986 spelte han med Jack McDuff.
I 1995 spelte han inn debutalbumet sitt, Flux, med trommeslagaren Jim Black og bassisten Drew Gress. Bloom vart spelt inn i 2001, men kom ikkje ut før i 2010. I mellomtida gav han ut Oceana (2005), eit sjangerspregande soloalbum, og The Distance (2006), eit album med pianisten Chris Gestrin og trommeslagaren Dylan van der Schyff. I 2007 spelte han inn At Night med songarne og elektronica-musikaren Theo Bleckmann og trommeslagaren Satoshi Takeishi. Monder spelte gitar på det siste studioalbumet til Bowie, Blackstar (2016).
Tripp Bay
Tripp Bay er ei bukt langs kysten av Victoria Land danna av ei tilbaketrekking i isen mellom Oates forlandsbre og Evans forlandsbre. Bukta vart først kartlagd av den britiske antarktiskekspedisjonen, 1907-09. Namnet ser ut til å ha først vore i bruk av den britiske antarktisekspedisjonen (1910–13) og kjem av Tripp Island som ligg i bukta.
Ben Monder
Han har arbeidd med Lee Konitz, David Bowie, Paul Motian, Chris Cheek, Tim Berne, David Binney, Theo Bleckmann, George Garzone, Jon Gordon, Julie Hardy, John Hollenbeck, Marc Johnson, Frank Kimbrough, Guillermo Klein, Dave Liebman, Michael Leonhart, Rebecca Martin, Donny McCaslin, Bill McHenry, Charles Pillow, Tim Ries, Pete Robbins, Josh Roseman, Maria Schneider, Kendra Shank, Toots Thielemans, Kenny Wheeler, Dan Willis, Miguel Zenón og Patrick Zimmerli.
Som sidemann
Med Theo Bleckmann
Med Guillermo Klein
Med Donny McCaslin
Med Bill McHenry
Med Paul Motian
Med Noah Preminger
Med Maria Schneider
Med Patrick Zimmerli
Med andre
Terra Nova Bay
Terra Nova Bay er ei bukt som ofte er isfri og som ligg mellom Cape Washington og Drygalski istunge langs kysten av Victoria Land i Antarktis. Ho er kring 64 km lang
Ho vart oppdaga av den Discovery-ekspedisjonen under Scott, 1901–1904, og vart namngjeven av han etter «Terra Nova», eit av skipa under ekspedisjonen.
Den italienske, sommaropne, Zucchelli-stasjonen ligg ved bukta. Sør-Korea har planar om å byggje Jang Bogo-stasjonen her òg.
Senter for studier av Holocaust og livssynsminoriteter
Senter for studier av Holocaust og livssynsminoriteter (òg referert til som «HL-senteret» eller «Holocaustsenteret») er ei stifting oppretta av Universitetet i Oslo i 2001. Senteret driv med forskning og kunnskapsformidling om sivilisasjonssamanbrot, folkemord og menneskerettar med særleg vekt på holocaust.
Per 2014 er Guri Hjeltnes direktør for senteret.
Senteret ligg i Villa Grande på Bygdøy i Oslo, i det huset Vidkun Quisling budde i under andre verdskrigen. HL-senteret flytta inn i 2005.
Madagaskar under vinter-OL 2022
Madagaskar deltok under Vinter-OL 2022 i Beijing i Kina i perioden 4. til 20. februar 2022.
Gunnar Heiberg
Gunnar Edvard Rode Heiberg var ein norsk forfattar og teaterleiar. Han markerte seg særleg som forfattar av skodespel, elles ein framifrå essayist.
North Star av Curved Air
North Star er det åttande studioalbumet til Curved Air, gjeve ut 17. mars 2014. Det var det første albumet deira med stort sett nye songar sidan bandet kom saman att i 2008 og det første skikkelege studioalbumet sidan Airborn i 1976.
Bakgrunn og innspeling
Sjølv om gitaristen Kit Morgan er oppført som medlåtskrivar på sju nye songar, hadde han slutta i bandet då innspelinga fann stad og erstatta av Kirby Gregory som var komen attende i bandet.
Tre av songane var tidlegare gjevne ut på dei to første Curved Air-albuma og spelte inn på nytt, i tillegg til ein song frå eit soloalbum av Sonja Kristina. Albumet inneheldt òg tre coverversjonarav andre band: The Police, Snow Patrol og The Beatles.
Innhald
Alle songar skrivne av Harris/Kristina/Morgan/Norton/Pilkington-Miksa/Sax, utanom der andre er nemnde:
Electronicamusikaren James Murphy
James Jeremiah Murphy er ein USA-amerikansk musikar, DJ, songar, låtskrivar og plateprodusent. Det mest kjende prosjektet hans er LCD Soundsystem, som først vart kjend med singelen «Losing My Edge» i 2002 før dei gav ut det sjølvoppkalla debutalbumet sitt i februar 2005 til god kritikk. Det andre og tredje albumet til LCD Soundsystem, Sound of Silver (2007) og This Is Happening (2010) fekk òg god kritikk. Begge albuma nådde topp 50 på Billboard 200.
LCD Soundsystem vart kåra til ein av Rolling Stone sine New Immortals—«for tida aktive (eller berre nyleg nedlagde) artistar som dei trudde ville stå tidstesten.» I 2011 vart det annonsert at LCD Soundsystem kom til å oppløysast etter ein siste konsert 11. april 2011 i Madison Square Garden. Åre etter følgde Murphy andre kunstnariske prosjekt, somme av dei musikkrelaterte og andre ikkje. Tidleg i 2016 kom bandet saman att og spelte på Coachella-festivalen, og gav ut det fjerde albumet sitt, American Dream.
Fylkesveg 131 i Nordland
Fylkesveg 131 i Nordland går mellom Mindlandet ferjekai og Mæland i Alstahaug kommune. Vegen er 5,2 km lang.
King of Hearts av Roy Orbison
King of Hearts er eit posthumt studioalbum av Roy Orbison med songar sett i saman frå innspelingar og demoversjonar av Jeff Lynne for Virgin Records. Samlinga vart først gjeve ut i 1992. I 2007 vart albumet gjeve ut på ny med bonussporet «Life Fades Away».
Historie
Albumet inneheld ein duett med k.d. lang av Orbison-hitten frå 1961, «Crying». «I Drove All Night» var ein annan hitsingel frå albumet.
Politiske parti i Aserbajdsjan
Frå 2022 er det offisielt registrert 59 politiske parti i Aserbajdsjan. 10 av dei er representerte i den aserbajdsjanske nasjonalforsamlinga.
Partier representert i parlamentet
Følgjande parti er representerte i den aserbajdsjanske nasjonalforsamlinga, her oppgitt etter storleik i nasjonalforsamlinga:
Central Standard Time
Central Standard Time (CST) er ei tidssone som er sentrert om 90° vestleg lengdegrad. Han går gjennom USA og dekkjer dalføra langs Mississippielva, og delar av Canada, Mexico, Mellomm-Amerika, somme karibiske øyar, og delar av det Det austlege Stillehavet. Tida i denne sonen er seks timar bak universelltida (UTC-6). Under sommartid er tidssona fem timar bak UTC-tida og vert då kalla Central Daylight Time.
Svendsenbreen
Svendsenbreen er ein svingande isbre, som er 24 km lang, i Usarp Mountains. Han flyt nordaustover frå Mount Marzolf og dukkar fram mellom McCain Bluff og Lenfant Bluff i ein forlandsbre like vest for enden av Rennickbreen. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62 og vart namngjeven av Advisory Committee on Antarctic Names (US-ACAN) etter Kendall L. Svendsen, ein geomagnetikar i US Antarctic Research Program (USARP) ved McMurdo-basen i 1967-68.
MS «Oslofjord» (1938)
MS «Oslofjord» var det fyrste nye skipet som Den norske Amerikalinje (NAL) let bygga på 20 år. Skipet vart bygd ved Deutsche Schiff- und Maschinenbau i Bremen, som byggenummer 932, og vart overlevert NAL i mai i 1938.
Ved utbrotet av andre verdskrigen i 1940 låg skipet i New York og vart innlemma i Nortraship-flåten. Etter å ha vorte ominnreidd til troppetransportskip, gjekk «Oslofjord» på ei mine ved utløpet av elva Tyne i Nordaust-England den 1. desember 1940. For å unngå at skipet skulle blokkera innseglinga til Newcastle upon Tyne, vart det køyrt på grunn ved South Shields. Etter dårleg vêr og kraftige dønningar byrja skroget 8. desember å sprekka på tvers omtrent midt mellom skorsteinane. Dagen etter vart det konstatert at akterskipet hadde vridd seg mellom 7 og 8 gradar i tilhøve til forskipet, og alle voner om å berga fartøyet var ute. Skipsvraket er i dag eit populært objekt for sportsdykkarar der det ligg på 12 meters djup.
Skipet
Den norske Amerikalinje tinga skipet den 15. mai 1936, og byggeprisen var 13 millionar kroner. Skipet var på 18 673 brutto registertonn og 10 712 netto registertonn. Det var utstyrt med to 3-blads bronsepropellar som kvar vog 15 500 kg. Desse vart drivne av fire par-kopla 7-sylindra dieselmotorar bygd av Maschinenfabrik Augsburg-Nürnberg A.G. (AGN) i Augsburg.
Passasjerkapasiteten var 860 passasjerar, fordelt på 152 i lugarkategorien kabinklasse, 307 på turistklasse og 401 på 3. klasse. Alle lugarane hadde regulerbare ventilasjonssystem og vask med kaldt og varmt vatn, medan berre dei dyraste lugarane hadde bad og dusj. Besetninga var på 310. MS «Oslofjord» var det fyrste skipet til NAL med innvendig symjebasseng. Dette låg på F-dekket, langt nede i skipet. Den norske arkitekten Georg Eliassen var ansvarleg for utforminga av innreiing og interiør. Treslaga som var mest brukt i innreiinga var furu, ask og eik, og mellom kunstnarane som stod for utsmykkinga var Alf Rolfsen, Axel Revold, Maja Refsum og Per Krohg.
Mellerud
Mellerud ligg cirka 35 kilometer nord for Vänersborg. Byen er eit handelssentrum og jernbaneknutepunkt, mellom anna for Dalslandsbanan til Kornsjø i Noreg.
Den arabiske plata
Den arabiske plata er ei jordskorpeplate som hovudsakleg ligg under Den arabiske halvøya. Saman med den afrikanske og den indiske plata har ho bevega seg nord-nordaustover gjennom millionar av år og kollidert med den eurasiske plata. Dette har ført til hevinga av ei rekkje fjellkjeder, som Kaukasus og Zagros i Vest-Asia. Sidan den arabiske plata beveger seg noko raskare enn den afrikanske, har det også utvikla seg eit riftområde i vest, Daudehavsforkastinga, der ein mellom anna finn Daudehavet.
I tillegg til å dekkja Den arabiske halvøya strekk den arabiske plata seg aust ved Sinai og Raudehavet og nordvest til Levanten. Dei andre platene ho grensar til er:
Den arabiske plata var del av den afrikanske i store delar av fanerozoikum, fram til oligocen. Raudehavsrifta hadde byrja å bli forma i eocen, men dei to platene blei først fråskilde i den påfølgjande geologiske epoken. Sidan oligocen har den arabiske plata bevega seg mot den eurasiske. Ho kolliderte med denne i tidleg miocen.
Den tektoniske kollisjonen fører til hevinga av fjellkjeder som Zagrosfjella i Iran, og til geologisk aktivitet i Iran og Tyrkia, som jordskjelv og vulkansk aktivitet.
Wood Bay
Wood Bay er ei stor bukt som grensar til Cape Johnson og Aviator bretunge i nord og Cape Washington i sør, langs kysten av Victoria Land. Ho vart oppdaga i 1841 av kaptein James Clark Ross, Royal Navy (RN), og vart namngjeven av han etter løytnant James F.L. Wood frå skipet «Erebus».
Georges Bizet
Georges Bizet var ein fransk komponist og pianist under romantikken. Hans best kjende verk for ettertida er operaene Carmen og Perlefiskerne og to suiter til skodespelet L'Arlésienne.
Liv og verk
Bizet var fødd i 26 rue de la Tour d'Auvergne i Paris. Han blei registrert som Alexandre-César-Léopold Bizet, men blei døypt som Georges Bizet, namnet han seinare blei kjend under. Han var einebarn i ein musikalsk familie der faren var songlærar og mora pianist, og viste sjølv tidleg musikalsk talent. Berre ni år gammal blei han innskriven ved musikkonservatoriet i Paris. Her blei han anna kjend med Charles Gounod, som blei ein viktig påverknad.
Georges Bizet blei ein dyktig pianist, men gjorde også suksess som komponist. Han skreiv sin første symfoni (symfoni i C-dur) sytten år gamal. I 1857 vann han ein operettekonkurranse halden av Jacques Offenbach med Le docteur Miracle saman med Charles Lecocq. Då han var nitten vann han den gjeve Prix de Rome for kantaten «Clovis et Clotilde».
Prix de Rome medførte eit treårig studieopphald i Roma. Her budde han i Villa Medici, eit «paradis». Som del av opphaldet skulle han skriva eitt verk kvart år. Desse «sendingane frå Roma» var ein italiensk opera buffa, Don Procopio; ein ouverture, La Chasse d'Ossian, og ein komisk opera i éi akt, La Gulza de l'émir. Bortsett frå perioden i Roma, levde Bizet i Frankrike, stort sett Paris, resten av livet.
Tilbake i Frankrike vigde Bizet seg til musikkundervising og komposisjon. I 1863 fekk han ei bestilling på ein opera til ein libretto av Carré Corman. Les Pêcheurs de Perles (Perlefiskerne) blei hans første store opera. Oppsetjinga ved Théâtre Lyrique blei ikkje ein stor suksess, men han fekk positiv omtale av Hector Berlioz. La jolie fille de Perth, skriven etter ein roman av Walter Scott og oppført i 1867, blei derimot svært godt motteken.
3. juni 1869 gifta Bizet seg med Geneviève Halévy, dotter til komposisjonslæraren hans. Dei fekk sonen Jacques (1872-1922). Under Den fransk-prøyssiske krigen var han med i nasjonalgarden i 1870. Etter Pariskommunen i 1871 vende han tilbake til Paris. I denne tida skreiv han også dei populære L'Arlésienne-suitene, opphavleg som scenemusikk til eit skodespel, og Jeux d'enfants ('Barneleiker', 1871), ein suite for to klaver.
Skodespelet L'Arlesienne hadde premiere 1. oktober 1872, men fekk berre tjue forestillingar. Ein orkestersuite frå verket hadde premiere i november same året, og fekk stor suksess. I 1873 hadde Bizet mellom anna premiere på operaen Djamileh ved Opéra-Comique, som ofte er sett på som ein forløpar til Carmen frå 1875. Sjølv om premieren blei ein fiasko, lovpriste nokre kritikarar dei eksotiske tonane hans, og han fekk ei ny bestilling frå operaen. Han valde då å dramatisera Carmen av Prosper Mérimée.
Carmen hadde premiere 3. mars 1875. Den lidenskapelege og skandaløse handlinga i operaen støytte det dåverande publikummet, og då Bizet døydde i juni same året hadde han endå ikkje opplevd at meisterverket hans tok verda med storm. Georges Bizet var berre 37 år då han døydde. Dødsårsaka var eit hjarteåtak etter ein høg feber og ei tilbakevendande halsplage.
Den første store triumfen fekk Carmen i Wien i oktober 1875, der Brahms, Wagner og Nietzsche alle blei begeistra. Etterkvart fekk det også ros frå velkjente franske komponistar som Claude Debussy og Camille Saint-Saëns. Tsjajkovskij skreiv i 1876 at «eg er overtydd om at om ti år vil Carmen vera den mest populære operaen i heile verda.»
Lilla Edet
Lilla Edet er ein svensk tettstad og centralort i Lilla Edets kommun i Västra Götalands län i landskapet Västergötland og Bohuslän. I 2005 hadde tettstaden 12,678 innbyggjarar.
Lilla Edet ligg cirka 22 kilometer sør for Trollhättan og 54 kilometer nord for Göteborg. Namnet «Edet» kjem av eit fornnordisk ord som tyder «trong passasje ved vatnet».
Fylkesveg 133 i Nordland
Fylkesveg 133 i Nordland går mellom Tjøtta og Svinnes i Alstahaug kommune. Vegen er 5,5 km lang.
Iyal Surayh-distriktet
Iyal Surayh-distriktet  er eit distrikt i 'Amran guvernement i Jemen. I 2003 hadde distriktet eit folketal på 54 015 innbyggjarar.
Jacob Jenssøn Nordmand
Jacob Jenssøn Nordmand var ein norsk kunstdreiar og rustmeister som i eit par tiår arbeidde ved hoffet i København. Han er mest kjend for sine framifrå skipsmodellar i elfenbein og for ein interessant sjølvbiografi.
Norskfødde Jacob Jenssøn, truleg fødd i Båhuslen, deltok i kong Kristian IV sitt sjøslag på Elben i 1630. Deretter gjekk han tre år i smedlære i Holland og var eitt år lanseberande fotsoldat i Flandern. Så verva han seg til geværsoldat for Det Vestindiske Kompani og var fem år i Brasil. Frå 1639 budde han i Christiania.
Under Hannibalfeiden 1644–45 steig Jacob i gradene til rustmeister på Akershus festning. Etter at kong Fredrik III vart hylla i Christiania i 1648 tok kongen han med til Danmark. Her hadde han ulike stillingar ved Rosenborg slott og Frederiksborg slott. I 1657 vart han rustmeister ved Tøjhuset i København. Året etter gav kongen Niels Juel ordre om å la Jacob og ein annen få overta skipet «Højenhald». Seinare fekk han hus på Slottsholmen i København, og i 1662 ein gard i Smørum.
Jacob utmerkte seg særleg som kunstdreiar, og fekk i 1651 tildelt tre elefantstøyttenner. Etter to ås arbeid stod ein 85 cm høg og elegant modell av «Fregatten Norske Løve» i 1654 ferdig, med fulle segl og stor akter-kahytt. Han dreia også beger, kanner og andre små gjenstandar i tre, sølv, rav, perlemor og narkvalstenner til kongefamilien. Men han fekk ikkje det ærefulle oppdraget å lage tronstolen i narkvals-tann og elfenbein til den i 1662 eineveldige monarken.
Nordmand skreiv ein sjølvbiografi tileigna Frederik III som han gav kongen i nyttårsgåve i 1670. Kongen ville få biografien omsett til tysk så også dronninga kunne lesa han. Boka gjev elles eit godt bilete av tida og nokre av opplevingane til Nordmand.
Under Kristian V mangla Jakob kongens gunst. Han vart kalla Jacob Schæffer og enda opp i tronge kår.
Nordmand var gift to gonger, fyrste gong med ei kvinne ein ikkje kjenner namnet på som døydde i 1676 og andre gong i 1678 med Maren Pedersdatter Vallund (ca. 1653-1697). Både han og konene hans er gravlagde i Smørum.
Fylkesveg 139 i Nordland
Fylkesveg 139 i Nordland går mellom Gårdvik og Nyhus i Alstahaug kommune. Vegen er 4,8 km lang.
I Drove All Night
«I Drove All Night» er ein song skriven av Billy Steinberg og Tom Kelly og gjort kjend av Cyndi Lauper. Songen vart opphavleg meint for Roy Orbison, som spelte han inn i 1987, men utgåva hans vart ikkje gjeven ut før i 1992, etter Lauper sin versjon hadde nådd topp 10 på begge sider av Atlanteren i 1989. Songen har òg blitt spelt inn av Pinmonkey (2002), Celine Dion (2003) og The Protomen (2012), blant andre.
Rognaldsvåg
Rognaldsvåg er ei grend med om lag 80 ibuarar (2012), vest på øya Reksta. Fiskeværet Rognaldsvåg ligg 13 km sjøveg vestsørvest for Florø i Kinn kommune i Vestland. Staden, som har vore fiskevær i hundrevis av år, har båtsamband med Florø.
I Drove All Night
Cyndi Lauper-versjonen
«I Drove All Night» vart spelt inn av Cyndi Lauper for det tredje soloalbumet hennar, A Night To Remember. Lauper sa ho ønskte å spele inn songen fordi ho likte ideen om «ei kvinne som køyrer, om ei kvinne i kontroll.» Songen nådde sjetteplassen på Billboard Hot 100 i USA og vart den siste topp 40-hitten hennar der. Songen vart òg ein hit mange andre land. Singelen selde til gullplate i USA og vart nominert til Grammy-prisen for beste kvinnelege rockesong.
Musikkvideoen for «I Drove All Night» var regissert av Scott Kalvert og Lauper, og syner bilete av ein veteranbil, Lauper som dansar og ein film projisert på den nakne kroppen til Lauper.
Roy Orbison-versjonen
Jeff Lynne miksa innspelinga til Orbison frå 1987 på ny for det posthume albumet King Of Hearts, der «I Drove All Night» var ein av songane. Orbison sin versjon av songen vart gjeven ut som singel frå samlealbumet Nintendo: White Knuckle Scorin' i 1991. Songen vart ein stor hit i Storbritannia, der han nådde sjuandeplassen på UK Singles Chart, like høgt som Lauper sin versjon tre år tidlegare. King of Hearts og «I Drove All Night» vart godt motteke i USA, og gjekk inn på Billboard-lista.
Det vart laga ein musikkvideo for songen med Jason Priestley og Jennifer Connelly.
Pinmonkey-versjonen
Countrybandet Pinmonkey spelte inn ein versjon av songen i 2002 for albumet Pinmonkey, gjeve ut på BNA Records. Songen vart gjeven ut som singel i 2002 og nådde 36. palssen på Billboard Hot Country Singles & Tracks (i dag Hot Country Songs). Det var den andre og siste singelen frå albumet.
Celine Dion-versjonen
«I Drove All Night» vart spelt inn av Celine Dion for albumet One Heart, som kom ut i 2003, og vart gjeven ut som den første singelen frå albumet 3. mars 2003. Songen vart nytta i ein reklame for Chrysler. Musikkvideoen for «I Drove All Night» vart regissert av Peter Arnell og kom i februar 2003. Singelen selde godt og nådde førsteplassen i Canada, der han låg i fem veker, og toppa singellistene i Belgia (Flandern) og Sverige.
Cardinalis
Cardinalis er ei lita biologisk slekt av tre fargerike fugleartar som er medlemmer av kardinalfamilien, Cardinalidae. To artar, raudkardinal og ørkenkardinal, lever i sørlege Nord-Amerika, sinoberkardinal lever i nordlegaste Venezuela inkludert øya Margarita, og litt inn i Colombia.
Det karakteristiske for Cardinalis-artane er svært oppreiste fjørtoppar, kraftige, koniske nebb og lange halar. Dei syner kjønnsdimorfisme i fjørdrakt og storleik, ved at hannar har friske, raudlege farger, hoer er noko meir avdempa i brunleg, gråleg og bleik gulbrunt. Storleiken er frå 19 til 23,5 centimeter i kroppslengd, hoer er litt mindre enn hannar.
Tørre og opne til halvopne habitat er føretrekte. Dei to nordlegaste artane kan leve i opptil 2000 moh. og har hovudsakleg vegetabilsk føde på menyen, medan sinoberkardinal kan ete virvellause dyr i tillegg til frukt og frø.
Dette er standfuglar. Dei er klassifiserte som livskraftige artar av IUCN.
Artslista
Cardinalis i rekkjefølgje etter EBird/Clements Checklist v2017 med norske namn etter Norske navn på verdens fugler:
Joseph Brodsky
Josif Brodskij var ein russisk-amerikansk lyrikar som fekk Nobelprisen i litteratur i 1987 «for eit altomfattande forfattarskap, gjennomsyra av tankeklårleik og poetisk intensitet».
Brodsky skreiv dikta sine på russisk. Prosa, essay og nokre få dikt skreiv han på engelsk.
== Verk på norsk og dansk ==
Sivilombodet
Sivilombodet, tidlegare Sivilombodsmannen (formelt Stortingets ombodsmann for forvaltninga), er Stortinget sin ombodsmann for den sivile forvaltninga. Sivilombodsmannen har til oppgåve å sikre at offentlege styresmakter (kommune, fylkeskommune og staten) ikkje gjer urett mot den enkelte borgaren.
Oppgåver
Sivilombodsmannen kontrollerer den offentlege forvaltninga på grunnlag av klager frå folk som meiner at det er gjort urett og feil mot dei frå forvaltninga si side. Både statleg, kommunal og fylkeskommunal forvalting ligg under ombodsmannen sitt saksområde. Ombodsmannen kan òg ta opp saker av eige tiltak, altså utan at det ligg føre klage frå andre.
Det kostar ikkje noko å klage til Sivilombodsmannen. Alle kan gjere det ved å fylle ut eit klageskjema eller ved å skrive eit brev. Klaga må alltid vere skriftleg. Straks klaga er komen inn, går ein saksførehavar gjennom ho og vurderer om det ligg til ombodsmannen å handsame ho. Dersom saka ikkje kan handsamast, får klagaren ei grunngjeve melding om dette innan to veker.
Kjem ombodsmannen til at det er grunn til å sjå nærare på saka, får klagaren eit førebels svar før det vert vurdert om saka skal takast opp med det forvaltningsorganet som klaga gjeld. Er det etter ombodsmannen sitt syn grunnlag for nærare gransking, får forvaltningsorganet høve til å svare på klaga og på eventuelle spørsmål som ombodsmannen har stilt i tillegg. Klagaren får deretter høve til kommentere svaret frå forvaltningsorganet. Ombodsmannen vil til slutt seie si meining om saka. Eventuell kritikk frå ombodsmannen er ikkje formelt bindande for forvaltningsorganet, men det er praksis for at forvaltningsorganet vil fylgje tilrådingar og rette seg etter kritikk frå ombodsmannen.
Swansonbreen
Swansonbreen er ein isbre, 17 km lang, som flyt langs austsida av Daniels Range nord for Thompson Spur i Usarp Mountains. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-63. Han vart namngjeven av Advisory Committee on Antarctic Names (US-ACAN) etter Charles D. Swanson, ein biolog i US Antarctic Research Program (USARP) ved McMurdo-basen i 1967-68.
Linni Meister
Linn Irene Meister, kjend som Linni Meister er ein norsk glamourmodell og songar. Meister har norsk-tysk far og srilankisk mor. Ho er oppvaksen på Slependen i Bærum, og er no busett i Oslo.
Ho vart fyrst kjend som glamourmodell i det no nedlagde Team Aylar. I 2007 deltok ho i Robinsonekspedisjonen på TV3, og har sidan då vorte mykje omtalt i underhaldningspressa.
Fjernsyn
I 2008 og 2009 hadde ho faste innslag i TV 2 sitt ungdomsprogram Waschera. Her var konseptet at Meister skulle testa ulike typar yrke. I eitt av innslaga lærde Meister bort stripping, noko som fekk både fjernsynssjåarane og tilsette i TV 2 til å reagera. I 2007 deltok ho i Robinsonekspedisjonen på TV3 og kom på fjerdeplass. Dessutan har ho sitt eige fjernsynsprogram som heiter Linni, på TV 2 Bliss.
Filipstad i Sverige
Filipstad er ein tettstad i austre Värmland i Sverige. Han er administrasjonssenter i Filipstads kommun.